ai4bharat/Pralekha huggingface dataset:
തെരഞ്ഞെടുപ്പ് കമ്മീഷന്
പൊതുവായ നടപടിക്രമത്തിന്റെ ഭാഗമായി തിരഞ്ഞെടുപ്പ് നടക്കുന്ന സംസ്ഥാന/കേന്ദ്രഭരണ പ്രദേശങ്ങളിലേയ്ക്ക് കേന്ദ്ര പോലീസ് സേനകളെ മുൻകൂട്ടി തന്നെ അയക്കാറുണ്ട്: ഇസിഐ
ന്യൂഡൽഹി, ഫെബ്രുവരി 22, 2021
കേന്ദ്ര പോലീസ് സേനയെ പശ്ചിമ ബംഗാളിലേക്ക് പ്രത്യേകമായി അയച്ചതായി ചില മാധ്യമങ്ങൾ  റിപ്പോർട്ട് ചെയ്തതായി കേന്ദ്ര തിരഞ്ഞെടുപ്പ് കമ്മീഷന്റെ ശ്രദ്ധയിൽപ്പെട്ടു.
ഇതുമായി ബന്ധപ്പെട്ട് തിരഞ്ഞെടുപ്പ് കമ്മീഷന്റെ പ്രസ്താവന:
ലോക്സഭ - നിയമസഭ തിരഞ്ഞെടുപ്പ് നടക്കാനിരിക്കുന്ന എല്ലാ സംസ്ഥാനങ്ങളിലേക്കും കേന്ദ്ര ഭരണപ്രദേശങ്ങളിലേക്കും മുൻകൂറായി മേഖലാ വിന്യാസത്തിനായി കേന്ദ്ര പോലീസ് സേനയെ പതിവായി, പൊതുവായ നടപടിക്രമത്തിന്റെ ഭാഗമായി അയക്കാറുള്ളതാണ്. പ്രത്യേകിച്ചും, മുൻകൂട്ടി അവലോകനം ചെയ്തും, രാഷ്ട്രീയ പാർട്ടികൾ, മറ്റു ബന്ധപ്പെട്ടവർ ഉൾപ്പെടെയുള്ളവരിൽ നിന്നും വ്യക്തമായ വിവരശേഖരത്തിലൂടെയും, നിര്ണ്ണായകവും സങ്കീർണവുമായ മേഖലകൾ എന്ന് മനസിലാക്കിയതുൾപ്പടെയുള്ള മേഖലകളിലാണ് ഇത് നടപ്പാക്കി വരുന്നത്. 1980കളുടെ അവസാനം മുതൽ ഇത് നടപ്പിലാക്കുന്നുണ്ട്.
നിയമസഭാ തെരഞ്ഞെടുപ്പ് നടക്കാനിരിക്കുന്ന അസം, കേരളം, തമിഴ്നാട്, പശ്ചിമബംഗാൾ എന്നീ നാല് സംസ്ഥാനങ്ങളിലേക്കും പുതുച്ചേരി കേന്ദ്രഭരണ പ്രദേശത്തേക്കും കേന്ദ്ര സേനയെ അയച്ചിട്ടുണ്ട്.
കേന്ദ്ര സേനാവിന്യാസത്തിനുള്ള ഉത്തരവുകൾ ഈ സംസ്ഥാനങ്ങളിലെയും കേന്ദ്ര ഭരണ പ്രദേശത്തെയും ചീഫ് സെക്രട്ടറിമാർക്കും ഡിജിപിമാർക്കും ചീഫ് ഇലക്ടറൽ ഓഫീസർമാർക്കും 2021 ഫെബ്രുവരി 16 ന് തന്നെ നൽകി.
RRTN/SKY
(Visitor Counter : 126
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
മാറ്റത്തിന്റെ വാഹകരാകാന് ഗവണ്മെന്റ് ഉദ്യോഗസ്ഥര് തയ്യാറാകണമെന്ന് ഉപരാഷ്ട്രപതി
ഒരു നവഭാരത സൃഷ്ടിക്കായി ഗവണ്മെന്റ് ഉദ്യോഗസ്ഥര് സ്വയം മാറ്റത്തിന്റെ വാഹകരാകുന്ന തരത്തില് തങ്ങളുടെ സമീപനത്തില് മാറ്റം വരുത്തണമെന്ന് ഉപരാഷ്ട്രപതി ശ്രീ. എം. വെങ്കയ്യ നായിഡു ആഹ്വനം ചെയ്തു. 12-ാമത് സിവില് സര്വ്വീസസ്സ് ദിനാചരണം ന്യൂഡല്ഹിയില് ഉദ്ഘാടനം ചെയ്യുകയായിരുന്നു അദ്ദേഹം. സംശുദ്ധവും, മത്സരക്ഷമതയാര്ന്നതും, ജനാഭിമുഖ്യമുള്ളതുമായ ഭരണ നേതൃത്വമാണ് കാലഘട്ടത്തിന്റെ ആവശ്യമെന്ന് ഉപരാഷ്ട്രപതി പറഞ്ഞു. ഓരോ ഇന്ത്യാക്കാരനും സ്വാതന്ത്ര്യം അര്ത്ഥവത്താകണമെങ്കില് സദ്ഭരണം അനിവാര്യമാണ്. നമ്മുടെ ഭരണ സംവിധാനങ്ങളുടെ കാര്യക്ഷമതയെ കുറിച്ചും, ഫലപ്രാപ്തിയെ കുറിച്ചും ആത്മാര്ത്ഥമായ ആത്മപരിശോധന ആവശ്യമാണെന്നും ശ്രീ. എം. വെങ്കയ്യ നായിഡു പറഞ്ഞു. ജാതീയത, വര്ഗ്ഗീയത, അഴിമതി, അസമത്വം, വിവേചനം, അക്രമം എന്നീ തിന്മകളെ കണ്ടെത്തി ഉന്മൂലനം ചെയ്യുകയെന്നത് ഭരണകൂടത്തിന്റെയും, നിയമനിര്മ്മാണസഭകളുടെയും, ജുഡീഷ്യറിയുടെയും, മാധ്യമങ്ങളുടെയും, കൂട്ടായ ഉത്തരവാദിത്തമാണെന്നും ഉപരാഷ്ട്രപതി അഭിപ്രായപ്പെട്ടു. കേന്ദ്ര സഹമന്ത്രി ഡോ. ജിതേന്ദ്ര സിംഗും ചടങ്ങില് സംബന്ധിച്ചു.
(ND MRD –313
പ്രത്യേക സേവനങ്ങളും ഫീച്ചറുകളും
ഡിവിഷണല് തപാല് അദാലത്ത്
കൊച്ചി: നവംബർ 17 , 2022
എറണാകുളം തപാൽ വകുപ്പിന്റെ ഡിവിഷണല് തല തപാല് അദാലത്ത് 2022 നവംബർ 24 -ന് രാവിലെ 11.00-ന് വീഡിയോ കോൺഫറൻസിങ് വഴി നടത്തും. തപാൽ ഉപഭോക്താക്കളുടെ പരാതികള് അദാലത്തില് ഉന്നയിക്കാം.
പരാതികൾ മുൻകൂട്ടി അയയ്ക്കുകയും, പോസ്റ്റു ചെയ്യുന്ന തീയതി, സമയം, അയച്ചയാളുടെയും മേല്വിലാസക്കാരന്റെയും മുഴുവൻ വിലാസം, eMO/VP/രജിസ്റ്റർ ചെയ്ത അല്ലെങ്കിൽ ഇൻഷ്വർ ചെയ്ത/സ്പീഡ്പോസ്റ് എന്നിവയുടെ രജിസ്ട്രേഷൻ രസീത് നമ്പർ, ബുക്കിംഗ് തീയതി, ബുക്ക് ചെയ്ത ഓഫീസ് തുടങ്ങിയ വിവരങ്ങളും കൃത്യമായി രേഖപ്പെടുത്തണം.
പരാതി സേവിംഗ്സ് സ്കീമുകൾ അല്ലെങ്കിൽ പോസ്റ്റൽ ലൈഫ് ഇൻഷുറൻസ് അല്ലെങ്കിൽ റൂറൽ പോസ്റ്റൽ ലൈഫ് ഇൻഷുറൻസ് എന്നിവയെക്കുറിച്ചാണെങ്കിൽ, പരാതിക്കാരന്റെ അക്കൗണ്ട് നമ്പർ, പേര്, നിക്ഷേപകന്റെ മുഴുവൻ വിലാസം, പോസ്റ്റോഫീസിന്റെ പേര്, തപാൽ വകുപ്പിന്റെ ഏതെങ്കിലും റഫറൻസ് , എന്നിവയും ഉൾപ്പെടുത്തണം.
ഇതിനു മുൻപ് തപാൽ അദാലത്തുകളിൽ പരിഗണിച്ച പരാതികൾ വീണ്ടും പരിഗണിക്കുന്നതല്ല.
അദാലത്തില് പങ്കെടുക്കാന് ആഗ്രഹിക്കുന്നവര് പരാതികള് sspekmdn.keralapost[at]gmail[dot]com എന്ന ഇ-മെയിലിലോ, ”Senior Superintendent of Post Offices, Ernakulam Division, Kochi-682 011' എന്ന വിലാസത്തിലോ അയക്കേണ്ടതാണ്. പരാതികള് അയക്കുന്ന കവറിന് മുകളിൽ 'ഡാക് അദാലത്ത്' എന്ന് രേഖപ്പെടുത്തേണ്ടതാണ്.
പരാതിക്കാരന്റെ മൊബൈല് നമ്പരും ഇ-മെയില് ID-യും വ്യക്തമായി രേഖപ്പെടുത്തണം.
പരാതികള് അയക്കാനുള്ള അവസാന തീയതി 2022 നവംബർ 21
(SKY
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 102.27 കോടി പിന്നിട്ടു
ന്യൂഡൽഹി, ഒക്ടോബർ 25 , 2021
കഴിഞ്ഞ 24 മണിക്കൂറിൽ 12,30,720 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 102.27 Cr കോടി  പിന്നിട്ടു. 1,01,52,393 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 18,762 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,35,67,367 ആയി. ദേശീയ രോഗമുക്തി നിരക്ക് 98.18%. രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ ആണ്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 120-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 14,306 പേർക്കാണ്. നിലവിൽ രാജ്യത്തു ചികിത്സയിലുള്ളത് 1,67,695 പേരാണ് - 239 ദിവസത്തെ ഏറ്റവും കുറഞ്ഞ കണക്ക്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.49 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 9,98,397 പരിശോധനകൾ നടത്തി. ആകെ 60.07 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.24 ശതമാനമാണ് - 31 ദിവസമായി 2% ത്തിൽ താഴെ.
പ്രതിദിന രോഗസ്ഥിരീകരണ നിരക്ക് 1.43 ശതമാനമാണ്. കഴിഞ്ഞ 21 ദിവസമായി ഇത് 2 ശതമാനത്തിൽ താഴെയും, 56 ദിവസമായി 3 ശതമാനത്തിൽ താഴെയുമാണ്.
SKY
പ്രധാനമന്ത്രിയുടെ ഓഫീസ്
മേയർമാരുടെ അഖിലേന്ത്യാ സമ്മേളനം പ്രധാനമന്ത്രി നാളെ ഉദ്ഘാടനം ചെയ്യും
പുതിയ നഗര ഇന്ത്യ എന്നതാണ് സമ്മേളനത്തിന്റെ പ്രമേയം
ഉത്തർപ്രദേശിലെ നഗരവികസന വകുപ്പ് സംഘടിപ്പിക്കുന്ന മേയർമാരുടെ അഖിലേന്ത്യാ സമ്മേളനം പ്രധാനമന്ത്രി ശ്രീ നരേന്ദ്ര മോദി നാളെ  രാവിലെ 10:30 ന് വീഡിയോ കോൺഫറൻസിംഗ് വഴി വാരണാസിയിൽ ഉദ്ഘാടനം ചെയ്യും . രാജ്യത്തെ വിവിധ സംസ്ഥാനങ്ങളിൽ നിന്നുള്ള മേയർമാർ സമ്മേളനത്തിൽ പങ്കെടുക്കും. "പുതിയ നഗര ഇന്ത്യ" എന്നതാണ് സമ്മേളനത്തിന്റെ പ്രമേയം.
നഗരപ്രദേശങ്ങളിൽ താമസസൗകര്യം ഉറപ്പാക്കാൻ പ്രധാനമന്ത്രിയുടെ നിരന്തരമായ ശ്രമങ്ങളുടെ ഭാഗമാണിത്. തകർന്ന നഗര അടിസ്ഥാന സൗകര്യങ്ങളുടെയും സൗകര്യങ്ങളുടെ അഭാവത്തിന്റെയും പ്രശ്നങ്ങൾ പരിഹരിക്കുന്നതിന് ഗവണ്മെന്റ് ഒന്നിലധികം പദ്ധതികളും സംരംഭങ്ങളും ആരംഭിച്ചിട്ടുണ്ട്.
കഴിഞ്ഞ അഞ്ച് വർഷത്തിനുള്ളിൽ നഗര ഭൂപ്രകൃതിയുടെ വൻ പുരോഗതിക്കും പരിവർത്തനത്തിനും സാക്ഷ്യം വഹിച്ച ഉത്തർപ്രദേശാണ് ഈ ശ്രമങ്ങളുടെ ഒരു പ്രത്യേക കേന്ദ്രം.
നഗരവികസന മേഖലയിൽ കേന്ദ്ര ഗവൺമെന്റിന്റെയും ഉത്തർപ്രദേശ് ഗവൺമെന്റിന്റെയും പ്രധാന നേട്ടങ്ങൾ പ്രദർശിപ്പിക്കുന്നതിനായി ഡിസംബർ 17 മുതൽ 19 വരെ ഒരു പ്രദർശനവും സംഘടിപ്പിക്കുന്നുണ്ട്.
ഉത്തർപ്രദേശ് മുഖ്യമന്ത്രിയും കേന്ദ്ര ഭവന, നഗരകാര്യ മന്ത്രിയും ചടങ്ങിൽ പങ്കെടുക്കും.
പെട്രോളിയം, പ്രകൃതി വാതക മന്ത്രാലയം
എട്ടാമത് അന്താരാഷ്ട്ര യോഗാ ദിനാചരണത്തിന്റെ മുന്നോടിയായി യോഗ പരിശീലന-പ്രദർശന പരിപാടികൾ സംഘടിപ്പിച്ചു
ജൂൺ 21-ന് നടക്കുന്ന അന്താരാഷ്ട്ര യോഗാ ദിനത്തിന്റെ കൗണ്ട്ഡൗൺ എന്ന നിലയിൽ, പെട്രോളിയം-പ്രകൃതിവാതക, ഭവന-നഗരകാര്യ മന്ത്രാലയങ്ങൾ സംയുക്തമായി, ഇന്ന് 'സാമാന്യ യോഗ അഭ്യാസക്രമം'  അടിസ്ഥാനമാക്കിയുള്ള യോഗ പരിപാടി സംഘടിപ്പിച്ചു. ഇരു മന്ത്രാലയങ്ങളും ചേർന്ന്, വിദേശരാജ്യങ്ങളിലെ ചില സ്ഥലങ്ങൾ ഉൾപ്പെടെ 75 ഇടങ്ങളിൽ പരിപാടികൾ നടത്തി.
ഇരു മന്ത്രാലയങ്ങളിലെയും, ബന്ധപ്പെട്ട ഓഫീസുകളിലെയും സെക്രട്ടറിമാരും മറ്റ് ഉദ്യോഗസ്ഥരും യോഗ സെഷനുകളിൽ പങ്കെടുത്തു. കേന്ദ്ര പെട്രോളിയം, പ്രകൃതി വാതക, ഭവന, നഗരകാര്യ മന്ത്രി ശ്രീ ഹർദീപ് സിംഗ് പുരി ന്യൂ ഡൽഹിയിൽ നിന്നും, പെട്രോളിയം, പ്രകൃതി വാതക സഹമന്ത്രി ശ്രീ രാമേശ്വർ തെലി, ഏഷ്യയിലെ ആദ്യത്തേതും ലോകത്തിലെ ഏറ്റവും പഴക്കമുള്ളതുമായ എണ്ണശുദ്ധീകരണശാലയായ ദിഗ്ബോയ് റിഫൈനറിയിൽ നിന്നും വിർച്വലായി പരിപാടിയിൽ പങ്ക് ചേർന്നു.
ഭവന, നഗരകാര്യ മന്ത്രാലയം സെക്രട്ടറി ശ്രീ മനോജ് ജോഷി ന്യൂ ഡൽഹിയിലെ നിർമാൺ ഭവനിൽ നടന്ന യോഗ പരിശീലനത്തിനും പ്രദർശനത്തിനും നേതൃത്വം നല്കി.
പെട്രോളിയം, പ്രകൃതി വാതക സെക്രട്ടറി ശ്രീ പങ്കജ് ജെയിനും, മന്ത്രാലയത്തിലെയും എണ്ണ വിപണന കമ്പനികളിലെയും ഉദ്യോഗസ്ഥരും, ന്യൂ ഡൽഹിയിൽ നടന്ന പ്രധാന യോഗ സെഷനിൽ പങ്കെടുത്തു.
ആയുഷ് മന്ത്രാലയമാണ് അന്താരാഷ്ട്ര യോഗാ ദിന ആഘോഷങ്ങളുടെ നോഡൽ മന്ത്രാലയം. ഈ വർഷം, സ്വാതന്ത്ര്യത്തിന്റെ 75-ാം വാർഷികത്തോടനുബന്ധിച്ച് രാജ്യം 'ആസാദി കാ അമൃത് മഹോത്സവ്' ആഘോഷിക്കുന്ന വേളയിൽ, 100 വ്യത്യസ്ത സംഘടനകളുടെ പങ്കാളിത്തത്തോടെയാണ് ആയുഷ് മന്ത്രാലയം 13.03.2022 മുതൽ 100 ദിവസത്തെ കൗണ്ട്ഡൗൺ പരിപാടി ആരംഭിച്ചത്. ഇതുമായി ബന്ധപ്പെട്ട്, 'സാമാന്യ യോഗ അഭ്യാസക്രമം'  അടിസ്ഥാനമാക്കിയുള്ള യോഗാഭ്യാസങ്ങൾ പരിശീലിക്കുകയും മറ്റ് അനുബന്ധ പ്രവർത്തനങ്ങൾ സംഘടിപ്പിക്കുകയും ചെയ്തു വരുന്നു. അന്താരാഷ്ട്ര യോഗാ ദിനാഘോഷങ്ങളുടെ മുന്നോടിയായുള്ള കൗണ്ട്ഡൗൺ ആചരിക്കുന്നതിന് ഓരോ മന്ത്രാലയത്തിനും ആയുഷ് മന്ത്രാലയം പ്രത്യേക തീയതികൾ നിശ്ചയിച്ച് നൽകിയിട്ടുണ്ട്.
ധനകാര്യ മന്ത്രാലയം
പ്രധാന മന്ത്രി കൗശല് വികാസ് യോജന 4.0 ലക്ഷക്കണക്കിന് യുവാക്കള്ക്കു നൈപുണ്യം ലഭ്യമാക്കാന് ആരംഭിക്കും
വിവിധ സംസ്ഥാനങ്ങളിലായി 30 സ്കില് ഇന്ത്യ അന്തര്ദേശീയ കേന്ദ്രങ്ങള് സ്ഥാപിക്കും
3 വര്ഷത്തിനുള്ളില് 47 ലക്ഷം യുവാക്കള്ക്ക് സ്റ്റൈപ്പന്ഡ് പിന്തുണ നല്കുന്നതിന് നേരിട്ടുള്ള ആനുകൂല്യ കൈമാറ്റം ആരംഭിക്കും
നൈപുണ്യത്തിനായുള്ള ഡിജിറ്റല് അന്തരീക്ഷം വിപുലീകരിക്കാന് യുണൈറ്റഡ് സ്കില് ഇന്ത്യ ഡിജിറ്റല് പ്ലാറ്റ്ഫോം ആരംഭിക്കും.
നമ്മുടെ യുവാക്കളെ ശാക്തീകരിക്കുന്നതിനും അവരുടെ സ്വപ്നങ്ങള് സാക്ഷാത്കരിക്കുന്നതിനുമാണ് ദേശീയ വിദ്യാഭ്യാസ നയം രൂപീകരിച്ചതെന്ന് പാര്ലമെന്റില് ഇന്നു കേന്ദ്ര ബജറ്റ് അവതരിപ്പിച്ച് കേന്ദ്ര ധന, കോര്പറേറ്റു കാര്യ മന്ത്രി ശ്രീമതി നിര്മലാ സീതാരാമന് പറഞ്ഞു. നൈപുണ്യത്തില് ശ്രദ്ധ കേന്ദ്രീകരിച്ച്, തൊഴിലവസരങ്ങള് സൃഷ്ടിക്കാന് സഹായിക്കുന്ന സാമ്പത്തിക നയങ്ങള് സ്വീകരിക്കുകയും വ്യവസായ അവസരങ്ങളെ പിന്തുണക്കുകയും ചെയ്തതായി മന്ത്രി പറഞ്ഞു.
2023-2024 ലെ കേന്ദ്ര ബജറ്റ് ഏഴ് മുന്ഗണനകളാണു സ്വീകരിക്കുന്നത്. അവ പരസ്പരം പൂരകമാക്കുകയും അമൃതകാലത്തിലൂടെ നമ്മെ നയിക്കുന്ന 'സപ്തഋഷി'യായി പ്രവര്ത്തിക്കുകയും ചെയ്യുമെന്ന് ശ്രീമതി നിര്മലാ സീതാരാമന് വ്യക്തമാക്കി. നൈപുണ്യ വികസനം ഉള്പ്പെടുന്ന മുന്ഗണനാ മേഖലകളില് ഒന്നാണ് യുവശക്തി.
പ്രധാനമന്ത്രി കൗശല് വികാസ് യോജന 4.0
പ്രധാനമന്ത്രി കൗശല് വികാസ് യോജന 4.0 അടുത്ത മൂന്ന് വര്ഷത്തിനുള്ളില് ലക്ഷക്കണക്കിന് യുവാക്കള്ക്ക് നൈപുണ്യം നല്കുമെന്ന് ധനമന്ത്രി പ്രഖ്യാപിച്ചു. തൊഴില് പരിശീലനം, വ്യവസായ പങ്കാളിത്തം, വ്യവസായത്തിന്റെ ആവശ്യങ്ങള്ക്കനുസൃതമായി കോഴ്സുകളുടെ വിന്യാസം എന്നിവയ്ക്ക് ഈ പദ്ധതി ഊന്നല് നല്കും. കോഡിംഗ്, എ1, റോബോട്ടിക്സ്, മെക്കാട്രോണിക്സ്, ഐഒടി, ത്രീഡി പ്രിന്റിംഗ്, ഡ്രോണുകള്, സോഫ്റ്റ് സ്കില്സ് തുടങ്ങിയ വ്യവസായം 4.0-ന് ആവശ്യമായ പുതിയ തരം കോഴ്സുകളും ഈ പദ്ധതില് ഉണ്ടാകും, അവര് കൂട്ടിച്ചേര്ത്തു.
യുവാക്കളെ അന്താരാഷ്ട്ര അവസരങ്ങള്ക്കായി നൈപുണ്യപരിശീലനം നല്കുന്നതിനായി വിവിധ സംസ്ഥാനങ്ങളിലായി 30 സ്കില് ഇന്ത്യ അന്തര്ദേശീയ കേന്ദ്രങ്ങള് സ്ഥാപിക്കാനും ശ്രീമതി സീതാരാമന് നിര്ദ്ദേശിച്ചു.
ദേശീയ തൊഴില്പരിശീലന പ്രോല്സാഹന പദ്ധതി
മൂന്ന് വര്ഷത്തിനുള്ളില് 47 ലക്ഷം യുവാക്കള്ക്ക് സ്റ്റൈപ്പന്ഡ് നല്കുന്നതിനായി പാന്-ഇന്ത്യ ദേശീയ തൊഴില് പരിശീല പ്രോല്സാഹന പദ്ധതിക്കു കീഴില് നേരിട്ടുള്ള ആനുകൂല്യ കൈമാറ്റം മന്ത്രി പ്രഖ്യാപിച്ചു.
ഏകീകൃത സ്കില് ഇന്ത്യ ഡിജിറ്റല് പ്ലാറ്റ്ഫോം
ഏകീകൃത സ്കില് ഇന്ത്യ ഡിജിറ്റല് പ്ലാറ്റ്ഫോം ആരംഭിക്കുന്നതോടെ വൈദഗ്ധ്യത്തിനുള്ള ഡിജിറ്റല് ആവാസവ്യവസ്ഥ കൂടുതല് വിപുലീകരിക്കുമെന്ന് ശ്രീമതി സീതാരാമന് അറിയിച്ചു.
ആവശ്യം അടിസ്ഥാനമാക്കിയുള്ള ഔപചാരിക വൈദഗ്ധ്യം പ്രവര്ത്തനക്ഷമമാക്കും. എംഎസ്എംഇകള് ഉള്പ്പെടെയുള്ള തൊഴിലുടമകളുമായി ഇതിനെ ബന്ധിപ്പിക്കുകയും സംരംഭകത്വ പദ്ധതികളിലേക്കുള്ള പ്രവേശനം സുഗമമാക്കുകയുമാണു ലക്ഷ്യം.
--NS--
(Visitor Counter : 205
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
12.28 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
രാസവസ്തു, രാസവളം മന്ത്രാലയം
അയ്യായിരത്തിലേറെ പേര്ക്ക് തൊഴിലവസരങ്ങള് ലഭിക്കുന്ന പ്ലാസ്റ്റിക് പാര്ക്ക് 40 കോടി രൂപ ചെലവില് സ്ഥാപിക്കും : കേന്ദ്ര മന്ത്രി അനന്ത് കുമാര്
അയ്യായിരത്തിലധികം പേര്ക്ക് തൊഴിലവസരം ലഭിക്കുന്ന ഒരു പ്ലാസ്റ്റിക് പാര്ക്ക് 40 കോടി രൂപ ചെലവില് ഉത്തരാഖണ്ഡിലെ സിത്താര്ഗഞ്ചില് സ്ഥാപിക്കുമെന്ന് കേന്ദ്ര രാസവസ്തു വളം മന്ത്രി ശ്രീ. അനന്ത്കുമാര് അറിയിച്ചു. ഡെറാഡൂണിലെ ദോയിവാലയില് സെന്ട്രല് ഇന്സ്റ്റിറ്റ്യൂട്ട് ഓഫ് പ്ലാസ്റ്റിക്സ് എഞ്ചിനീയറിംഗ് ആന്റ് ടെക്നോളജിക്ക്  തറക്കല്ലിടുകയായിരുന്നു അദ്ദേഹം. ആദ്യ വര്ഷം 1,500 വിദ്യാര്ത്ഥികള്ക്ക് പ്രവേശനം നല്കുന്ന ഈ സ്ഥാപനത്തില് രണ്ടാം വര്ഷം 2,500 പേര്ക്കും, മൂന്നാം വര്ഷം 3,000 പേര്ക്കും പരിശീലനം നല്കുമെന്നും കേന്ദ്ര മന്ത്രി അറിയിച്ചു. സിപ്പെറ്റില് നിന്ന് സാങ്കേതിക പരിശീലനം നേടുന്നവര്ക്ക് എവിടെയൊക്കെ പ്ലാസ്റ്റിക്ക് ഉണ്ടോ അവിടെയൊക്കെ ജോലി ലഭിക്കുമെന്ന് അദ്ദേഹം വ്യക്തമാക്കി.
രാജ്യത്ത് 2014 വരെ ഏകദേശം 40,000 വിദ്യാര്ത്ഥികള്ക്ക് പരിശീലനം നല്കുന്ന 25 സിപ്പെറ്റ് കേന്ദ്രങ്ങള് ഉണ്ടായിരുന്ന സ്ഥാനത്ത് കഴിഞ്ഞ നാല് വര്ഷത്തിനിടെ മൊത്തം 2.5 ലക്ഷം പേര്ക്ക് പരിശീലനം നല്കി കഴിഞ്ഞു. സിപ്പെറ്റിന്റെ സുവര്ണ്ണ ജൂബിലി ആഘോഷിക്കുന്ന ഈ വര്ഷം സിപ്പെറ്റുകളുടെ എണ്ണം 50 ആക്കി ഉയര്ത്തുമെന്നും ശ്രീ. അനന്ത് കുമാര് അറിയിച്ചു.
ND MRD – 574
രാഷ്ട്രപതിയുടെ കാര്യാലയം
രാഷ്ട്രപതി ശ്രീ രാംനാഥ് കോവിന്ദ് മുൻ രാഷ്ട്രപതി കെ.ആർ. നാരായണന് അദ്ദേഹത്തിന്റെ ജന്മവാർഷിക ദിനത്തിൽ പുഷ്പാഞ്ജലി അർപ്പിച്ചു
(ന്യൂഡൽഹി, ഒക്ടോബർ 27, 2021
രാഷ്ട്രപതി ശ്രീ രാംനാഥ് കോവിന്ദ്, ഇന്ത്യയുടെ മുൻ രാഷ്ട്രപതി കെ.ആർ. നാരായണന് അദ്ദേഹത്തിന്റെ ജന്മവാർഷിക ദിനത്തിൽ ഇന്ന്  രാഷ്ട്രപതി ഭവനിൽ പുഷ്പാഞ്ജലി അർപ്പിച്ചു. രാഷ്ട്രപതിയും രാഷ്ട്രപതി ഭവനിലെ ഉദ്യോഗസ്ഥരും കെ. ആർ. നാരായണന്റെ ഛായാചിത്രത്തിന് മുന്നിൽ പുഷ്പാർച്ചന നടത്തി.
PIB Headquarters
ക്വിറ്റ്ഇന്ത്യാവാര്ഷികം :കേന്ദ്ര ഗവണ്മെന്റ് ജീവനക്കാര് പ്രതിജ്ഞയെടുത്തു
ക്വിറ്റ് ഇന്ത്യാ പ്രസ്ഥാനത്തിന്റെ 75-ാം വാര്ഷികത്തോടനുബന്ധിച്ച് സംസ്ഥാനത്തെ വിവിധ കേന്ദ്ര ഗവണ്മെന്റ് ഓഫീസുകളില് നവഭാരതത്തിനായുള്ള പ്രതിജ്ഞയെടുക്കല് നടന്നു. കേന്ദ്ര വാര്ത്താവിതരണ പ്രക്ഷേപണ മന്ത്രാലയത്തിന് കീഴിലുള്ള തിരുവനന്തപുരത്തെ പ്രസ് ഇന്ഫര്മേഷന് ബ്യൂറോയില് അഡീഷണല് ഡയറക്ടര് ജനറല് ശ്രീ. ഇ. മാരിയപ്പന് ഉദ്യോഗസ്ഥര്ക്കും, ജീവനക്കാര്ക്കും പ്രതിജ്ഞ ചൊല്ലികൊടുത്തു. കൊച്ചി പ്രസ് ഇന്ഫര്മേഷന് ബ്യൂറോയില് അസിസ്റ്റന്റ് ഡയറക്ടര് ശ്രീ ഐസക് ഈപ്പന്റെ നേതൃത്വത്തില് ജീവനക്കാര് നവഭാരത പ്രതിജ്ഞയെടുത്തു.
(Visitor Counter : 12
മന്ത്രിസഭ
ഇന്ത്യന് ഇന്സ്റ്റിറ്റ്യൂട്ട്സ് ഓഫ് ഇന്ഫര്മേഷന് ടെക്നോളജീസ് നിയമ  ബില്, 2020നു മന്ത്രിസഭയുടെ അനുമതി
താഴെ പറയുന്നവ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകരിച്ചു.
 ബില്, 2020ന്റെ അവതരണം.
· 20 ഐ.ഐ.ടികളിലും എ.ഐ.ടി.ഡി.എം.കര്ണൂലിലുമായി 21 ഡയറക്ടര്മാരുടെ തസ്തികകള്ക്ക് മുന്കൂര് പ്രാബല്യം
· 20 ഐ.ഐ.ടികളിലും ഐ.ഐ.ടി.ഡി.എം.കര്ണൂലിലുമായി 21 റജിസ്ട്രാര്മാരുടെ തസ്തികകള്ക്ക് മുന്കൂര് പ്രാബല്യം
ഫലം
ബില് പൊതുസ്വകാര്യ പങ്കാളിത്തത്തോടു കൂടിയതും നിലവിലുള്ളതുമായ 15 ഇന്ത്യന് ഇന്സ്റ്റിറ്റ്യൂട്ട് ഓഫ് ഇന്ഫര്മേഷന് ടെക്നോളജികള്ക്കൊപ്പം ബാക്കിയുള്ള അഞ്ച് ഐ.ഐ.ടികളും ഡിഗ്രികള് നല്കാന് അധികാരമുള്ള 'ദേശീയ പ്രാധാന്യമുള്ള വിദ്യഭ്യാസ സ്ഥാപനങ്ങളാ'യി പ്രഖ്യാപിക്കും. ഇതോടെ ഈ സ്ഥാപനങ്ങള്ക്കു സര്വകലാശാലകളും ദേശീയ പ്രാധാന്യമുള്ള വിദ്യാഭ്യാസ സ്ഥാപനങ്ങളും ചെയ്യുന്നതുപോലെ ബി.ടെക്, എം.ടെക്, പിഎച്ച്.ഡി. ഡിഗ്രികള് നല്കാന് സാധിക്കും. രാജ്യത്തു വിവരസാങ്കേതിക വിദ്യാ രംഗത്തു കരുത്തേറിയ ഗവേഷണ അടിത്തറ പാകാന് ആവശ്യമായത്ര വിദ്യാര്ഥികളെ നേടിയെടുക്കാനും ഇത് ഈ സ്ഥാപനങ്ങളെ സഹായിക്കും.
വിശദാംശങ്ങള്
1. ഇന്ത്യന് ഇന്സ്റ്റിറ്റ്യൂട്ട്സ് ഓഫ് ഇന്ഫര്മേഷന് ടെക്നോളജീസ് നിയമ  ബില്, 2020ന്റെ അവതരണം; 2014ലെയും 2017ലെയും പ്രധാന നിയമങ്ങള് ഭേദഗതി ചെയ്യുന്നതിനായി.
2. സൂറത്ത്, ഭോപ്പാല്, ഭഗല്പ്പൂര്, അഗര്ത്തല, റായ്ച്ചൂര് എന്നിവിടങ്ങളിലുള്ള പൊതു, സ്വകാര്യ പങ്കാളിത്തത്തോടുകൂടിയ അഞ്ച് ഇന്ത്യന് ഇന്സ്റ്റിറ്റ്യൂട്ട് ഓഫ് ഇന്ഫര്മേഷന് ടെക്നോളജികള്ക്കു സ്റ്റാറ്റിയൂട്ടറി പദവി നല്കുന്നതിനും അവയെ ഇന്ത്യന് ഇന്സ്റ്റിറ്റ്യൂട്ട്സ് ഓഫ് ഇന്ഫര്മേഷന് ടെക്നോളജി  നിയമം, 2017 പ്രകാരം നിലവിലുള്ള 15 ഇന്ത്യന് ഇന്സ്റ്റിറ്റ്യൂട്ട്സ് ഓഫ് ഇന്ഫര്മേഷന് ടെക്നോളജിക്കു തുല്യം ദേശീയ പ്രാധാന്യമുള്ള സ്ഥാപനങ്ങളായി പ്രഖ്യാപിക്കുന്നതിനും.
അംഗീകാരത്തിന്റെ ലക്ഷ്യം സൂറത്ത്, ഭോപ്പാല്, ഭഗല്പൂര്, അഗര്ത്തല, റായ്ചൂര് ഐ.ഐ.ടികള് രൂപപ്പെടുത്തുന്നതിനായാണ്. ഈ ഐ.ഐ.ടികള് നിലവില് പ്രവര്ത്തിച്ചുവരുന്നത് 1860ലെ സൊസൈറ്റീസ് റജിസ്ട്രേഷന് ആക്റ്റ് അനുസരിച്ചാണ്. അവ പി.പി.പി. മാതൃകയില് ആരംഭിച്ച മറ്റ് 15 ഐ.ഐ.ടികള്ക്കു തുല്യമായി ഐ.ഐ.ടി. നിയമം, 2017നു കീഴിലാണ്. അതുപോലെ, ഐ.ഐ.ടി.ഡി.എം. കര്ണൂല് സ്ഥാപിച്ചിരിക്കുന്നത് ഐ.ഐ.ടി. നിയമം, 2014 പ്രകാരമാണ്. ഐ.ഐ.ടി. അലഹബാദ്, ഐ.ഐ.ടി.എം. ഗ്വാളിയോര്, ഐ.ഐ.ടി.ഡി.എം. ജബല്പ്പൂര്, ഐ.ഐ.ടി.ഡിഎം. കാഞ്ചീപുരം എന്നിവയോടൊപ്പം പ്രവര്ത്തിച്ചുവരികയും ചെയ്യുന്നു. ഈ ഐ.ഐ.ടികളിലെ ഡയറക്ടര്, റജിസ്ട്രാര് തസ്തിക നിലവിലുണ്ടെന്നു മാത്രമല്ല, ഇപ്പോഴത്തെ നിര്ദേശം ഒരു സാമ്പത്തിക ബാധ്യതയും വരുത്താതെ രൂപഘടന പ്രദാനം ചെയ്യുക മാത്രമാണു ചെയ്യുന്നത്.
പശ്ചാത്തലം
1. ഐ.ഐ.ടികള് കൊണ്ട് ഉദ്ദേശിക്കുന്നതു വിവരസാങ്കേതിക വിദ്യാ രംഗത്ത് ഉന്നത വിദ്യാഭ്യാസവും ഗവേഷണവും പ്രോല്സാഹിപ്പിക്കുകയാണ്.
2. 26-11-2020നു കേന്ദ്ര മന്ത്രിസഭ അംഗീകാരം നല്കിയതുപ്രകാരം പൊതു, സ്വകാര്യ പങ്കാളിത്തത്തോടെ 20 പുതിയ ഐ.ഐ.ടികള് സ്ഥാപിക്കുന്നതില് 15 എണ്ണം ഐ.ഐ.ടി.  നിയമം, 2017നു കീഴില് വരുന്നു. ബാക്കിയുള്ള അഞ്ചെണ്ണം നിയമത്തിന്റെ ഷെഡ്യൂളില് പെടുത്താനിരിക്കുന്നതേയുള്ളൂ.
രാജ്യം നേരിടുന്ന വെല്ലുവിളികള്ക്കു പരിഹാരം കണ്ടെത്തുന്നതിനായി വിവരസാങ്കേതിക വിദ്യാ രംഗത്തു വിജ്ഞാനം ലഭ്യമാക്കുന്നതിനായി കേന്ദ്ര ഗവണ്മെന്റ് നടപ്പാക്കുന്ന സവിശേഷമായ മുന്നേറ്റമാണ് ഇന്ത്യന് ഇന്സ്റിറ്റിയൂട്ട്സ് ഓഫ് ഇന്ഫര്മേഷന് ടെക്നോളജി ആക്റ്റ്, 2014ഉം ഇന്ത്യന് ഇന്സ്റ്റിറ്റ്യൂട്ട്സ് ഓഫ് ഇന്ഫര്മേഷന് ടെക്നോളജി  നിയമം, 2017ഉം.
MRD
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ പുരുഷന്മാരുടെ സ്പീഡ് സ്കേറ്റിംഗിൽ 3000 മീറ്റർ റിലേയിൽ വെങ്കല മെഡൽ നേടിയ പ്രധാനമന്ത്രി
ഹാങ്ഷൗവിൽ നടന്ന ഏഷ്യൻ ഗെയിംസിൽ പുരുഷന്മാരുടെ സ്പീഡ് സ്കേറ്റിംഗിൽ 3000 മീറ്റർ റിലേയിൽ വെങ്കലം നേടിയ ആനന്ദ്കുമാർ വേൽകുമാർ, സിദ്ധാന്ത് രാഹുൽ കാംബ്ലെ, വിക്രം രാജേന്ദ്ര ഇംഗലെ എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
“ടീം വർക്കിന്റെ അവിശ്വസനീയമായ പ്രദർശനത്തിലൂടെ മറ്റൊരു വെങ്കല മെഡൽ!
പുരുഷന്മാരുടെ സ്പീഡ് സ്കേറ്റിംഗ് 3000 മീറ്റർ റിലേയിൽ ആനന്ദ്കുമാർ വേൽകുമാർ, സിദ്ധാന്ത് രാഹുൽ കാംബ്ലെ, വിക്രം രാജേന്ദ്ര ഇംഗലെ എന്നിവർക്കാണ് വെങ്കലം.
ഈ നേട്ടത്തിൽ ഇന്ത്യ അതിയായി സന്തോഷിക്കുകയും അഭിമാനിക്കുകയും ചെയ്യുന്നു!
NS
(
പ്രധാനമന്ത്രിയുടെ ഓഫീസ്
വനിതകളുടെ 76 കിലോ ഗുസ്തിയിൽ വെങ്കല മെഡൽ നേടിയ പൂജാ സിഹാഗിനെ പ്രധാനമന്ത്രി അഭിനന്ദിച്ചു
ബര്മിംഗ്ഹാം കോമണ്വെല്ത്ത് ഗെയിംസിലെ വനിതാ ഗുസ്തിയിൽ 76 കിലോഗ്രാം വിഭാഗത്തിൽ വെങ്കല മെഡൽ നേടിയ ഗുസ്തി താരം പൂജ സിഹാഗിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
"പ്രതിഭാധനയായ ഒരു ഗുസ്തിക്കാരി എന്ന നിലയിൽ പൂജ സിഹാഗ് സ്വയം അടയാളപ്പെടുത്തിയിട്ടുണ്ട്. അവൾ ഒരിക്കലും മരിക്കില്ല എന്ന മനോഭാവത്തിന് നിരവധി വെല്ലുവിളികളെ അതിജീവിച്ചു. കോമണ്വെല്ത്ത് ഗെയിംസിൽ വെങ്കലം നേടിയ അവർ ക്ക് അഭിനന്ദനങ്ങൾ. വരും കാലത്തു് അവർ ഇന്ത്യയെ അഭിമാനകരമായി നിലനിർത്തുമെന്ന് എനിക്ക് ഉറപ്പുണ്ട്.
--ND--
(Pooja Sihag has made a mark for herself as a talented wrestler. She has overcome many challenges thanks to her never say die attitude. She has won a Bronze at the CWG 2022. Congratulations to her. I am confident she will keep making India proud in the times to come. #Cheer4India pic.twitter.com/SraRDk2t2L
— Narendra Modi  August 7, 2022
ആരോഗ്യ, കുടുംബക്ഷേമ മന്ത്രാലയം
കോവിഡ് - 19 പുതിയ വിവരങ്ങൾ
ന്യൂഡൽഹി , ജൂൺ 17,2021
രാജ്യത്ത് ചികിത്സയിലുള്ളവരുടെ എണ്ണം കുറഞ്ഞ് 8,26,740 ആയി, 71 ദിവസത്തെ ഏറ്റവും താഴ്ന്ന നിലയിൽ
കഴിഞ്ഞ 24 മണിക്കൂറിനിടെ രാജ്യത്ത് രോഗം സ്ഥിരീകരിച്ചത് 67,208 പേർക്ക്
രാജ്യത്ത് ആകെ രോഗമുക്തർ 2,84,91,670
കഴിഞ്ഞ 24 മണിക്കൂറിനിടെ 1,03,570 രോഗമുക്തർ
തുടർച്ചയായ 35 ആമത് ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാൾ കൂടുതൽ
രോഗമുക്തി നിരക്ക് 95.93% ശതമാനമായി വർധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി; നിലവിൽ 3.99%
പ്രതിദിന രോഗസ്ഥിരീകരണ നിരക്ക് 3.48%, തുടർച്ചയായ പത്താം ദിനവും 5 ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 38.52 പരിശോധനകൾ
ദേശീയ പ്രതിരോധ കുത്തിവയ്പു പരിപാടിയുടെ ഭാഗമായി ഇതുവരെ നൽകിയത് 26.55 കോടി വാക്സിൻ ഡോസുകൾ
പ്രധാനമന്ത്രിയുടെ ഓഫീസ്
2022ലെ ഏഷ്യന് ഗെയിംസിലെ വനിതാ അമ്പെയ്ത്ത് കോമ്പൗണ്ട് ടീം ഇനത്തിലെ സ്വര്ണമെഡല് നേട്ടം ആഘോഷിച്ച് പ്രധാനമന്ത്രി
ഹാങ്ഷൗവില് നടക്കുന്ന 2022 ഏഷ്യന് ഗെയിംസില് വനിതാ അമ്പെയ്ത്ത് കോമ്പൗണ്ട് ടീം ഇനത്തില് സ്വര്ണമെഡല് നേടിയ ജ്യോതി സുരേഖ വെന്നം, പര്ണീത് കൗര്, അദിതി ഗോപിചന്ദ് എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സില് പ്രധാനമന്ത്രി പോസ്റ്റ് ചെയ്തു:
''ഇന്ത്യയുടെ വനിതാ അമ്പെയ്ത്തുകാര് കോമ്പൗണ്ട് ടീം ഇനത്തില് സ്വര്ണ്ണ മെഡല് നേടി! ജ്യോതി സുരേഖ വെന്നം, പര്ണീത് കൗര്, അദിതി ഗോപിചന്ദ് എന്നിവര്ക്ക് അഭിനന്ദനങ്ങള്! അവരുടെ കുറ്റമറ്റ പ്രകടനവും ഏകാഗ്രതയും അര്പ്പണബോധവും നമ്മുടെ രാജ്യത്തെ അവിശ്വസനീയമാംവിധം അഭിമാനം കൊള്ളിച്ചു. ഈ വിജയം അവരുടെ അസാധാരണമായ കഴിവിന്റെയും കൂട്ടായ ശ്രമത്തിന്റേയും തെളിവാണ്.''
NS
(
പ്രധാനമന്ത്രിയുടെ ഓഫീസ്
ആഗോള എണ്ണ, വാതക മേഖലയിലെ സിഇഒമാരുമായും വിദഗ്ധരുമായും പ്രധാനമന്ത്രി നാളെ ആശയവിനിമയം നടത്തും
പ്രധാനമന്ത്രി ശ്രീ നരേന്ദ്ര മോദി നാളെ  ആഗോള എണ്ണ, വാതക മേഖലയിലെ സിഇഒമാരുമായും വിദഗ്ധരുമായും വീഡിയോ കോൺഫറൻസിംഗ് വഴി സംവദിക്കും. 2016 ൽ ആരംഭിച്ച ആറാമത്തെ വാർഷിക ഇടപെടലാണിത്. എണ്ണ, വാതക മേഖലയിലെ ആഗോള നേതാക്കളുടെ പങ്കാളിത്തം അടയാളപ്പെടുത്തുന്ന ഈ ആശയവിനിമയത്തിൽ ഈ മേഖലയിലെ പ്രധാന പ്രശ്നങ്ങളെക്കുറിച്ച് ആലോചിക്കുകയും ഇന്ത്യയുമായുള്ള സഹകരണത്തിന്റെയും നിക്ഷേപത്തിന്റെയും സാധ്യതയുള്ള മേഖലകൾ വിലയിരുത്തുകയും ചെയ്യും.
ശുദ്ധമായ വളർച്ചയും സുസ്ഥിരതയും പ്രോത്സാഹിപ്പിക്കുക എന്നതാണ് ആശയവിനിമയത്തിന്റെ പൊതുവായ പ്രമേയം. . ഇന്ത്യയിലെ ഹൈഡ്രോകാർബൺ മേഖലയിലെ പര്യവേക്ഷണവും ഉൽപാദനവും പ്രോത്സാഹിപ്പിക്കൽ, ഊർജ്ജ സ്വാതന്ത്ര്യം, ഗ്യാസ് അധിഷ്ഠിത സമ്പദ്വ്യവസ്ഥ, ഉദ്വമനം കുറയ്ക്കൽ - ശുദ്ധവും ഊർജ്ജ കാര്യക്ഷമവുമായ പരിഹാരങ്ങൾ, ഹരിത ഹൈഡ്രജൻ സമ്പദ്വ്യവസ്ഥ, ജൈവ ഇന്ധന ഉൽപാദനം, മാലിന്യങ്ങൾ സമ്പത്ത് സൃഷ്ടിക്കൽ തുടങ്ങിയ മേഖലകളിൽ ഈ ഇടപെടൽ ശ്രദ്ധ കേന്ദ്രീകരിക്കും. ഈ ആശയ വിനിമയത്തിൽ പ്രമുഖ ബഹുരാഷ്ട്ര കോർപ്പറേഷനുകളിൽ നിന്നും ഉന്നത അന്താരാഷ്ട്ര സംഘടനകളിൽ നിന്നും സിഇഒമാരും വിദഗ്ധരും പങ്കെടുക്കും.
കേന്ദ്ര പെട്രോളിയം പ്രകൃതിവാതക മന്ത്രിയും ചടങ്ങിൽ പങ്കെടുക്കും.
(
പ്രധാനമന്ത്രിയുടെ ഓഫീസ്
ഗുജറാത്തി പുതുവര്ഷത്തില് എല്ലാ ഗുജറാത്തികള്ക്കും പ്രധാനമന്ത്രി ആശംസകള് അറിയിച്ചു
പ്രധാനമന്ത്രി ശ്രീ നരേന്ദ്ര മോദി ഗുജറാത്തി പുതുവര്ഷത്തില് എല്ലാ ഗുജറാത്തികള്ക്കും ആശംസകള് നേര്ന്നു. പുതുവര്ഷം എല്ലാവരുടെയും ജീവിതത്തില് സന്തോഷവും സമൃദ്ധിയും ആരോഗ്യവും പുരോഗതിയും കൊണ്ടുവരട്ടെയെന്ന് അദ്ദേഹം ആശംസിച്ചു.
ഒരു ട്വീറ്റില് പ്രധാനമന്ത്രി പറഞ്ഞു:
'എല്ലാ ഗുജറാത്തികള്ക്കും പുതുവത്സരാശംസകള്... ഈ പുതുവര്ഷം നിങ്ങളുടെ ജീവിതത്തില് സന്തോഷവും സമൃദ്ധിയും ആരോഗ്യവും, പുരോഗതിയും കൊണ്ടുവരട്ടെ. ആത്മാര്ത്ഥമായ ഹൃദയംഗമമായ പുതുവത്സരാശംസകള് നേരുന്നു .....!
സാമൂഹ്യനീതി, ശാക്തീകരണ മന്ത്രാലയം
ഭിന്നശേഷിയുള്ള വ്യക്തികളുടെ ശാക്തീകരണത്തിനായി നൽകുന്ന അവാർഡ് : ദേശീയ സെലക്ഷൻ കമ്മിറ്റി യോഗം കോവിഡ് 19 സാഹചര്യം മൂലം മാറ്റിവെച്ചു
ഭിന്നശേഷിയുള്ളവരുടെ അന്താരാഷ്ട്ര ദിനമായ, ഡിസംബർ മൂന്നിന്, എല്ലാവർഷവും ഭിന്ന ശേഷിയുള്ളവരുടെ ശാക്തീകരണത്തിനായുള്ള ദേശീയ അവാർഡ് നൽകിവരുന്നുണ്ട്. നൈപുണ്യം/ വ്യക്തികളുടെ സംഭാവന എന്നിവയുടെ അടിസ്ഥാനത്തിൽ ഭിന്നശേഷിയുള്ള വ്യക്തികൾ, ഭിന്നശേഷിയുള്ളവരുടെ ശാക്തീകരണത്തിനായി പ്രവർത്തിക്കുന്ന ഗവൺമെന്റ് സംഘടനകൾ, സ്ഥാപനങ്ങൾ,സ്വകാര്യ സ്ഥാപനങ്ങൾ എന്നിവയ്ക്കാണ് അവാർഡ് നൽകുന്നത്. ഇതുപ്രകാരം കേന്ദ്ര സാമൂഹ്യനീതി, ശാക്തീകരണ വകുപ്പിന് കീഴിലെ,ദിവ്യാoഗ ശാക്തീകരണ വകുപ്പ്, 2020 ജൂലൈ 25 ന് അവാർഡിനായി അപേക്ഷ ക്ഷണിച്ചിരുന്നു. ഇതേതുടർന്ന് നിരവധി അപേക്ഷകളും നാമനിർദ്ദേശങ്ങളും ലഭിച്ചിട്ടുണ്ട്.
അവാർഡിന് അർഹരായവരെ കണ്ടെത്താൻ,അപേക്ഷകർ നൽകിയ രേഖകൾ വിശദമായി പരിശോധിച്ചതിന് ശേഷം, ദേശീയ സെലക്ഷൻ കമ്മിറ്റിക്കു മുമ്പാകെ സമർപ്പിക്കണം.അവാർഡിന് അർഹതയുള്ളവരുടെ അന്തിമ നിർണയത്തിനായി, 1.12.2020 ന് ദേശീയ സെലക്ഷൻ കമ്മിറ്റി യോഗം നിശ്ചയിച്ചിരുന്നു.ഈ യോഗമാണ് നിലവിലെ കോവിഡ് 19 സാഹചര്യം മൂലം മാറ്റി വെച്ചിരിക്കുന്നത്. സാഹചര്യം മെച്ചപ്പെട്ടാൽ, മുൻകൂട്ടി പൊതു അറിയിപ്പ് നൽകിയശേഷം ദേശീയ സെലക്ഷൻ കമ്മിറ്റി യോഗം ചേരും.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഡിസംബർ 30, 2021
(രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 143.83 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 82,402 പേർ
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.24%
രോഗമുക്തി നിരക്ക് 98.38%
കഴിഞ്ഞ 24 മണിക്കൂറിനിടെ 7,486 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,42,58,778 ആയി
കഴിഞ്ഞ 24 മണിക്കൂറിൽ 13,154 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 1.10 ശതമാനമാണ്; കഴിഞ്ഞ 87 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 46 ദിവസമായി 1% ത്തിൽ താഴെ
ആകെ നടത്തിയത് 67.64 കോടി പരിശോധനകൾ
ഒമിക്രോൺ വകഭേദം – സംസ്ഥാനതലത്തിലുള്ള കണക്കുകൾ
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Delhi
|
|
263
|
|
57
|
|
2
|
|
Maharashtra
|
|
252
|
|
99
|
|
3
|
|
Gujarat
|
|
97
|
|
42
|
|
4
|
|
Rajasthan
|
|
69
|
|
47
|
|
5
|
|
Kerala
|
|
65
|
|
1
|
|
6
|
|
Telangana
|
|
62
|
|
10
|
|
7
|
|
Tamil Nadu
|
|
45
|
|
24
|
|
8
|
|
Karnataka
|
|
34
|
|
18
|
|
9
|
|
Andhra Pradesh
|
|
16
|
|
1
|
|
10
|
|
Haryana
|
|
12
|
|
2
|
|
11
|
|
West Bengal
|
|
11
|
|
1
|
|
12
|
|
Madhya Pradesh
|
|
9
|
|
7
|
|
13
|
|
Odisha
|
|
9
|
|
1
|
|
14
|
|
Uttarakhand
|
|
4
|
|
0
|
|
15
|
|
Chandigarh
|
|
3
|
|
2
|
|
16
|
|
Jammu and Kashmir
|
|
3
|
|
3
|
|
17
|
|
Uttar Pradesh
|
|
2
|
|
2
|
|
18
|
|
Goa
|
|
1
|
|
0
|
|
19
|
|
Himachal Pradesh
|
|
1
|
|
1
|
|
20
|
|
Ladakh
|
|
1
|
|
1
|
|
21
|
|
Manipur
|
|
1
|
|
0
|
|
22
|
|
Punjab
|
|
1
|
|
1
|
|
|
|
Total
|
|
961
|
|
320